Uppgjör innan smáflokka eru hörð í kosningabaráttunni . Benedikt Jóhannesson , stofnandi Viðreisnar , var settur af sem formaður vegna þess að hann fældi atkvæði frá flokknum . Jón Gnarr hugmyndafræðingurinn að baki Betri framtíð vegur nú að flokknum . Uppgjör innan smáflokka eru hörð í kosningabaráttunni . Benedikt Jóhannesson , stofnandi Viðreisnar , var settur af sem formaður vegna þess að hann fældi atkvæði frá flokknum . Jón Gnarr hugmyndafræðingurinn að baki Betri framtíð vegur nú að flokknum . Jón Gnarr stofnaði Besta flokkinn árið 2009 og varð borgarstjóri 2010 með hann að baki sér . Besti flokkurinn og Björt framtíð urðu eitt árið 2013 . Óttarr Proppé , formaður Bjartrar framtíðar , tók oft slaginn fyrir Jón í borgarstjórn . Óttarr berst nú fyrir pólitísku lífi sínu . Lýsti Jón Gnarr tengslum sínum við Bjarta framtíð á þessa leið á FB-síðu sinni : „ Þessi flokkur er afsprengi Besta flokksins og hefur fengið mikinn meðbyr fyrir tengsl sín við Besta flokkinn og hefur gefið sig út fyrir að hafa þá helstu sérstöðu í Íslenskum stjórnmálum að halda á lofti inntaki eða hugmyndafræði Besta flokksins um heilbrigð samskipti . Ég studdi flokkinn í upphafi og gaf honum gott veganesti . Þessi flokkur hefur á margan hátt siglt á mér og minni arfleið þótt ég hafi ekki verið hluti af honum . “ Frá því var skýrt á visir.is föstudaginn 6. október að Jón Gnarr hefði gengið til liðs við Samfylkinguna , sama dag og hann flutti erindi á fundi flokksins . Hann tók að sér launuð ráðgjafastörf fyrir flokkinn . „ Mér líst bara rosalega vel á Samfylkinguna . Mér finnst þetta mjög spennandi frambjóðendur og það er mikið af nýju fólki , " sagði Jón . Björt Ólafsdóttir , ráðherra og framjóðandi Bjartrar framtíðar , sagði í samtali á visir.is föstudaginn 6. október að Jón hefði sóst eftir að starfa með Bjartri framtíð á fundi með flokknum stuttu eftir stjórnarslit Sjálfstæðisflokksins , Viðreisnar og Bjartrar framtíðar . „ Hann er auðvitað búinn að vera að leita sér að vinnu og það hefur verið mjög opið . Hann hefur nú fengið vinnu hjá Samfylkingunni og það er bara fínt og kemur mér þannig séð ekki mikið á óvart . Hann var búinn að leita til okkar áður hjá Bjartri framtíð en við því miður gátum ekki borgað honum því við tökum ekki við styrkjum frá fyrirtækjum , “ sagði Björt . Guðlaug Kristjánsdóttir , stjórnarformaður Bjartrar framtíðar , birti mynd af undirskrift Jóns Gnarrs á meðmælendalista flokksins á samfélagsmiðlum að morgni laugardags 7. október . Guðlaug nefndi að bjóða ætti stuðningsyfirlýsinguna upp til að styrkja kosningasjóð flokksins . Skömmu síðar eyddi hún færslunni og sagðist dauðsjá eftir henni . Guðlaug sagði : „ Hann [ Jón Gnarr ] lýsti eindregnum stuðningi við BF og sjálfan sig reiðubúinn til að liðsinna okkur á hvern þann hátt sem honum væri fært . Ég var snögg að nappa hjá honum undirskrift á meðmælendalista með BF , sem ég ætti kannski frekar að ramma inn en skila til kjörstjórnar . Á aðeins eftir að skilja hvernig uppistandið á fundi Samfó rímar við hjartanleg stuðningsloforð , en við skiljum auðvitað ekki alltaf alla brandara Jóns alveg strax . Namaste . “ Jóni mislíkaði greinilega þessar lýsingar forráðamanna Bjartrar framtíðar á framgöngu hans . Gerði hann atlögu að flokknum og flokksmönnum á Facebook-síðu sinni . Hann vildi ítreka að hann væri ekki félagi í Bjartri framtíð og að hún hefði ekkert með hann að gera . Reiði Jóns má rekja til þess að hann fór , eftir samtal við Óttarr Proppé , ásamt konu sinni á fund hjá Bjartri framtíð eftir að boðað var til kosninga nú . Þar tók hann til máls og viðraði hugmyndir sínar . Þá segir Jón „ Gamall félagi , sem hafði verið með okkur í Besta flokknum , tók líka til máls og sagðist vera uppfull af gremju yfir að sjá svona mikið af nýju fólki og gömul andlit . Þegar fundinum lauk laumuðum við okkur út . “ Hann segist hafa fengið ýmis tilboð frá öðrum flokkum en hafi ákveðið að ganga til liðs við Samfylkinguna fyrir tilstilli vinar síns , dr. Gunna . „ Jón veltir fyrir sér hvernig fjölmiðlar hafi komist að því að hann fái greitt fyrir vinnu sína hjá Samfylkingunni en hann hafi aðeins sagt Óttari Proppé frá því . Hann segir viðtalið við Björt Ólafsdóttur sem vitnað er til hér að ofan „ einkennilega yfirlætislegt “ . Hann hafi aldrei farið fram á neinar greiðslur og bætir við að greiðslur hafi ekki verið til umræðu : „ Ráðherrann sér ástæðu til að nefna sérstaklega atvinnustöðu mína og það sé ljóst að ég sé að leita mér að vinnu , ég sé ekki merkilegur pappír og farið hafi fé betra og enginn sem sakni mín . Mér finnst þetta ekki skemmtileg kveðja frá manneskju sem ég hef virt mikils og hef stutt á margan hátt í sinni pólitísku göngu og er sjálf í nokkuð vel launuðu starfi sem hún væri örugglega ekki í ef ég hefði aldrei verið til . “ Um framtak Guðlaugar Kristjánsdóttur segir Jón : „ Ég hef upplistað ýmislegt virðingarleysi í afskiptum mínum af stjórnmálum en þetta er líklega það sjoppulegasta sem ég hef orðið fyrir . Þetta er ekki bara heimskulegt , dónalegt og ómaklegt heldur líklega ólöglegt líka . “ Jón kveðst ekki hafa gert þessu fólki neitt og skuldi því ekki neitt : „ Ég hef gefið þeim mikið en þau hafa aldrei gefið mér neitt , nema þennan skít núna . Ég prísa mig nú sælan að hafa ekki gengið í þennan söfnuð . Samkvæmt mínum skilningi og upplifun þá hefur flokkurinn snúist upp í andhverfu sína og í staðinn fyrir að standa fyrir heilbrigði og eitthvað göfugt virðist hann helst standa fyrir sjúkleika og lágkúru . “